El boxejador Mounir Ait Ahmed rep el reconeixement de l'Ajuntament de Sagunt
29 de desembre 2023

![](/media/diibdyqk/img_3716_c.jpg?width=850&height=566.6666666666666)

L'Ajuntament de Sagunt ha reconegut els èxits aconseguits recentment pel boxejador del Lord Boxing Port Sagunt Club, Mounir Ait Ahmed. Concretament, va ser campió de la Comunitat Valenciana en la categoria júnior -54 kg el mes d'octubre passat a Picanya; i recentment s'ha penjat la medalla de bronze en la categoria júnior -54 kg del Campionat d'Espanya celebrat a Liencres (Cantàbria).

En la Via del Pòrtic, l'alcalde de Sagunt, Darío Moreno, i el regidor d'Activitat Física, Salut i Esports, Javier Timón, han rebut Mounir Ait Ahmed.

L'alcalde de Sagunt, Darío Moreno, ha reconegut que la trajectòria de l'esportista ha arribat a «**quotes d'èxit esportiu molt altes, molt difícils d'aconseguir i per tant som conscients que només per això ja mereixeries obtindre el reconeixement**». També ha donat les gràcies al club i als seus integrants per tornar a portar el boxeig a la ciutat: «**El boxeig tenia presència a la ciutat fa moltíssims anys, es va perdre i ara tornem a ser referent nacional gràcies al treball que esteu duent a terme**».

D'altra banda, el regidor d'Activitat Física, Salut i Esports, Javier Timón, ha donat l'enhorabona a l'esportista «**per este magnífic èxit, per tota la trajectòria d'enguany a la qual se suma el campionat autonòmic**». A més, ha recalcat: «**Tu eres un exemple d'esforç, de constància, de superació i no solament per a tu mateix, sinó que al mateix temps et convertixes en un referent per a les persones t'envolten i per a la pròpia ciutat**».

Mounir Ait Ahmed va aconseguir la medalla de bronze en el Campionat d'Espanya després d'un extraordinari combat contra un rival de les Illes Balears. Amb esta medalla culmina un fantàstic primer any del boxejador en la categoria júnior. A més, durant este any ha sigut convocat per la Federació Espanyola de Boxeig per a realitzar diverses tecnificacions a escala nacional.

![](/media/xd3avzsg/img_3717_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/el-boxejador-mounir-ait-ahmed-rep-el-reconeixement-de-l-ajuntament-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-boxejador-mounir-ait-ahmed-rep-el-reconeixement-de-l-ajuntament-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-boxejador-mounir-ait-ahmed-rep-el-reconeixement-de-l-ajuntament-de-sagunt/ "Linked In")
*   [](mailto:?body=https://aytosagunto.es/va/actualitat/el-boxejador-mounir-ait-ahmed-rep-el-reconeixement-de-l-ajuntament-de-sagunt/)